Diari Oficial de la Generalitat Valenciana


Sumari del DOGV 8542, del 07-05-2019 (2019/3890)

RESOLUCIÓ de 10 d'abril de 2019, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 a l'1, en el programa 431.10, Arquitectura, habitatge i projectes urbans, de la Conselleria d'Habitatge, Obres Públiques i Vertebració del Territori, per a possibilitar determinades contractacions temporals, per import de 307.080 euros. Expedient número 08.002/19-033.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8542

Data del DOGV
:   07-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3890


Data del document
:   10-04-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 10 d'abril de 2019, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 a l'1, en el programa 431.10, Arquitectura, habitatge i projectes urbans, de la Conselleria d'Habitatge, Obres Públiques i Vertebració del Territori, per a possibilitar determinades contractacions temporals, per import de 307.080 euros. Expedient número 08.002/19-033. [2019/3890]  
  
Després de l'aprovació pel Reial decret 106/2018 de 9 de març del nou Pla estatal d'habitatge 2018-2021, s'està tramitant el conveni de col·laboració entre l'Administració general de l'Estat i la Generalitat, regulador del règim de cofinançament i de la gestió de les actuacions recollides en el pla, entre les quals s'inclouen els programes d'ajudes per a lloguer d'habitatge, per a millorar l'eficiència energètica i sostenibilitat en habitatges, així com millora de la seguretat d'utilització i de l'accessibilitat en habitatges, juntament amb altres tendents a l'adaptació del sistema d'ajudes a les necessitats socials actuals i a la limitació de recursos disponibles per part dels sectors de població més vulnerables.  
Per part de la Conselleria d'Habitatge, Obres Públiques i Vertebració del Territori, considerant les necessitats de mitjans personals per a la gestió de les convocatòries d'ajudes corresponents als diferents programes singulars de l'esmentat Pla estatal, i per a realitzar l'anàlisi i la baremació de l'important volum de sol·licituds que comportaran aquestes, així com els terminis per a la justificació dels fons al Ministeri de Foment, entén necessari complementar els efectius de personal tècnic i administratiu durant un període de 6 mesos en els serveis territorials de la conselleria, mitjançant contractacions temporals, per a això ha plantejat incrementar en 307.080 euros la dotació del capítol 1 en el programa 431.10, Arquitectura, habitatge i projectes urbans, a finançar amb una transferència de disponibilitats existents en el capítol 2 d'aqueix mateix programa, que no es preveu executar en el que resta d'exercici.  
  
A aquest efecte i d'acord amb el que es disposa en els articles 21 i 24 de la Llei 28/2018, de pressupostos de la Generalitat per a l'exercici 2019, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza una minoració de crèdit en l'aplicació 60.42.02.958.81.3 per import de 307.080 euros.  
  
Segon  
S'autoritza un augment de crèdits, en l'aplicació 90.80.20.113.38.8 per import de 307.080 euros.  
  
València, 10 d'abril de 2019.- El conseller d'Hisenda i Model Econòmic: Vicent Soler i Marco.